
Comisia pentru buget,

finanţe şi bănci

Bucureşti,        20.10.2004

Nr. 579

AVIZ

asupra proiectului de Lege pentru aprobarea Ordonanţei de urgenţă a Guvernului nr. 70/2004 privind instituirea unor măsuri post privatizare la Societatea Comercială “Automobile Dacia” – S.A.

Cu adresa nr. P.L.-X 612 din 13 octombrie 2004, Biroul Permanent, conform art. 89 şi 107 din Regulamentul Camerei Deputaţilor, a sesizat, în procedură de urgenţă, pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a Guvernului nr. 70/2004 privind instituirea unor măsuri post privatizare la Societatea Comercială “Automobile Dacia” – S.A..

In urma examinării, în şedinţa din data de 20.10.2004, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma adoptată de Senat.

